*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2017**

**or. Chişinău**

**pentru aprobarea Regulamentului cu privire la modul de operare cu tichetele de masă**

**--------------------------------------------------------------------------**

În temeiul art.3 alin.(6), art.4 alin.(3) și a art.21 din Legea nr.166 din 21.09.2017 cu privire la tichetele de masă (Monitorul Oficial al Republicii Moldova, 2017, nr. 364-370, art. 618), Guvernul HOTĂRĂȘTE:

1. Se aprobă Regulamentul cu privire la modul de operare cu tichetele de masă, conform anexei nr. 1
2. Ministerul Sănătății Muncii și Protecției Sociale în comun cu Ministerul Finanțelor vor înainta, după caz, propuneri de indexare a valorii nominale deductibile, luînd în considerarea disponibilitatea resurselor bugetare.
3. Controlul asupra executării prezentei Hotărîrii se pune în sarcina Ministerului Finanțelor, Ministerului Economiei și Infrastructurii și Ministerului Sănătății, Muncii și Protecției Sociale.

**Prim-ministru Pavel FILIP**

Contrasemnează:

Ministrul finanţelor Octavian ARMAȘU

Viceprim-ministru, Octavian CALMÎC

ministrul economiei

Ministrul sănătății, Stela GRIGORAȘ

muncii și protecției sociale

Anexa nr.1

la Hotărîrea  Guvernului nr.\_\_\_

din \_\_\_\_\_\_\_\_\_\_\_\_\_\_\_\_\_\_\_

**REGULAMENT**

**cu privire la modul de operare cu tichetele de masă**

**Capitolul I. Dispoziții generale**

1. În prezentul Regulament se utilizează noţiunile definite în Legea nr.166 din 21 septembrie 2017 cu privire la tichetele de masă (Monitorul Oficial al Republicii Moldova, 2017, nr. 364-370, art. 618), în continuare – Legea nr.166 din 21.09.2017, în Codul muncii nr. 154 din 28.03.2003 (Monitorul Oficial al Republicii Moldova, 2003, nr. 159-162, art. 648). De asemenea, în sensul prezentului Regulament se utilizează următoarele noţiuni:
2. **zi lucrătoare** – ziua în care timpul de muncă pentru salariat constituie nu mai puțin de 4 ore în baza contractului de muncă stabilit între angajatator și salariat.
3. **loc de muncă de bază** – locul de muncă a salariatului pentru care timpul de muncă constituie nu mai puțin de 6 ore pe zi.
4. **valoarea** **nominală** **deductibilă –** valoarea stabilită în art. 4 din Legea nr.166 din 21.09.2017, pentru care în urma acordării tichetului de masă angajatorului i se permite spre deducere în scopuri fiscale a cheltuielilor suportate în urma acordării tichetelor de masă conform art. 24 alin. (19) din Codul fiscal nr. 1163-XIII din 24.04.1997.
5. **diapazon de serii numerice** – un șir de numere unice atribuit tichetelor de masă în vederea asigurării identificării acestora.
6. **produse interzise spre comercializare –** produse menționate în art.6 alin.(3) din Legea nr.166 din 21.09.2017.
7. **principiul „primul intrat-primul ieșit” –** principiu după care tichetele de masă transferate pe suport electronic cu cea mai îndepărtată dată a emiterii sunt debitate primele la efectuarea cumpărăturilor.
8. **entități procesatoare –** entități care sunt contractate de operatori și care participă la oricare din procesele de emitere, distribuire, punere în circulație a tichetelor de masă.
9. **suport electronic –** card care permite înscrierea/transferarea valorii tichetelor de masă și ulterior debitarea valorii în urma efectuării tranzacțiilor.
10. Prezentul Regulament stabilește:
11. modalitatea de operare cu tichetele de masă.
12. condiţiile de acordare a tichetelor de masă de către angajatorii unităţilor bugetare
13. modalitatea deducerii în scopuri fiscale a valorii tichetelor de masă
14. Prezentul Regulament se aplică asupra:
15. operatorilor care dețin licența pentru desfășurarea activității de operare cu tichetele de masă;
16. angajatorilor care oferă tichete de masă salariaților în baza contractului de muncă;
17. unităților comerciale/de alimentație publică ce prestează servicii de alimentație publică și/sau vinde produse alimentare.
18. Furtul tichetelor de masă atît pe suport de hîrtie, cît și pe suport electronic sunt interzise și se pedepsește conform legislație în vigoare.
19. Salariații care au primit tichete de masă sunt singurele persoane îndreptățite să le utilizeze.
20. Utilizarea tichetelor de masă de către altă persoană decît cea a cărui destinatar este acesta se prezumă a fi furt și se pedepsește conform legislației în vigoare.

**Capitolul II. Angajatori**

1. Angajatorul este în drept să ofere salariaților săi o alocație individuală de hrană~~,~~ sub formă de tichet de masă.
2. Salariatul poate beneficia de tichete de masă doar de la locul de muncă de bază.
3. Numărul tichetelor de masă de care trebuie să beneficieze un salariat pe parcursul unei luni calendaristice nu trebuie să depășească numărul de zile lucrate de către salariat la locul de muncă de bază în luna precedentă celei de acordare a tichetelor.
4. În cazul în care angajatul este concediat din oricare motive, acesta este în drept să i se acorde tichete de masă pentru zilele lucrate de la data de 1 a lunii de concediere pînă la ziua în care a fost concediat.
5. În cazul concedierii, angajatorul oferă tichetele de masă persoanei concediate în termen de 15 zile de la data concedierii pentru luna precedentă cît și pentru luna curentă, dacă oferirea tichetelor nu a fost făcută înainte de data concedierii.
6. Dacă persoana concediată nu și-a ridicat tichetele de masă pe suport de hîrtie în termen de 60 de zile de la data concedierii, angajatorul este obligat să restituie tichetele de masă respective operatorilor.
7. Operatorul este obligat să accepte restituirea tichetelor de masă pe suport de hîrtie pentru situația cînd persoana concediată nu și-a ridicat tichetele de masă.
8. În cazul restituirii tichetelor de masă de către angajator către operator din motivul neridicării tichetelor de masă de către persoana concediată, suma valorii tichetelor de masă restituite urmează a fi trecută în contul următoarelor tichete procurate de angajator. Nu sunt supuse restituirii cheltuielile de imprimare, distribuire și alte cheltuieli suportate de către operator pentru imprimarea și eliberarea tichetelor de masă. Pentru noile tichete de masă angajatorul este obligat să achite costurile operatorului care reies din contractul stabilit între aceste două părți.
9. Angajatorul nu este în drept să ceară de la angajat suportul electronic pe care sunt transferate valoarea tichetului de masă în urma concedierii acestuia.
10. Angajatorul stipulează în contractul stabilit cu salariatul data limită la care se acordă/transferă tichetele de masă. Această dată trebuie să fie stabilită de comun acord cu organizația sindicală sau, în lipsa acesteia, cu reprezentanții salariaților.
11. Salariatul este obligat să prezinte angajatorului o declarație pe propria răspundere privind beneficierea tichetelor de masă doar la locul de muncă de bază. Modelul declarației pe proprie răspundere este stabilit de Ministerul Finanțelor.
12. În cazul în care salariatul lucrează pentru diferiți angajatori același număr de ore, atunci locul de muncă de bază se stabilește individual de către angajat prin prezentarea declarației pe propria răspundere angajatorului, dar nu mai mult de odată pe lună.
13. Angajatorul este obligat să țină evidența tichetelor de masă acordate salariaților printr-un registru conform anexei nr.1 la prezentul regulament.
14. Angajatorul are dreptul să acorde tichete de masă cu orice valoarea nominală dar nu mai mică de 35 lei.
15. Condițiile de acordare a tichetelor de masă trebuie să fie stipulate în acordul adițional la contractul de muncă încheiat între angajat și angajator.
16. Angajatorul va oferi tichete de masă în dependență de criterii proprii stabilite în baza unui ordin semnat de conducătorul entității, care nu vor genera obligația asigurării cu tichete de masă a tuturor salariaților.
17. Angajatorul nu are dreptul să oblige salariatul să beneficieze de tichete de masă, dacă salariatul nu-și dorește tichete de masă.
18. Angajatorii sunt obligați să înștiințeze lunar salariații despre data alimentării și valoarea tichetelor transferate pe suport electronic.
19. Angajatorii, după consultarea cu salariații, au dreptul exclusiv de a alege suportul tichetului în momentul stabilirii relațiilor contractuale cu operatorul.

**Capitolul III. Unitățile comerciale/de alimentație publică**

1. Salariatul este în drept să utilizeze tichetele de masă la unitățile comerciale/de alimentație publică care acceptă tichetele de masă în baza contractului stabilit între unitatea comercială/de alimentație publică și operatorii de emitere a tichetelor de masă.
2. Unitățile comerciale/de alimentație publică sunt obligate să afișeze la intrare informația lizibilă de acceptare a tichetelor de masă și numele operatorilor cu care au încheiat contracte.
3. La comercializarea produselor alimentare, unitatea comercială/de alimentație publică eliberează bon de casă în baza valorii efectiv procurate de către salariatul care achită cu tichetul de masă. În cazul în care în coșul de consum există produse interzise spre comercializare, unitatea comercială/de alimentați publică eliberează un bon fiscal aparte doar pentru produsele interzise spre comercializare contra tichetelor de masă.
4. La procurarea mărfurilor în valoarea mai mică decît valoarea nominală a tichetului, diferența nu se rambursează sub formă de bani.
5. La procurarea mărfurilor în valoarea mai mare decît valoarea nominală a tichetului, diferența se va achita sub formă de bani de către cumpărător(salariat).
6. Unitatea comercială/de alimentație publică este obligată să refuze comercializarea produselor interzise spre comercializare, în schimbul tichetului de masă la prezentarea de către cumpărător a acestuia.
7. Unitatea comercială/de alimentație publică este obligată să solicite achitarea în bani a valorii produselor interzise spre comercializare în schimbul tichetelor de masă.
8. În cazul refuzului cumpărătorului de a achita contravaloarea produselor interzise spre comercializare în bani, unitatea comercială/de alimentație publică este obligată să refuze comercializarea produselor interzise spre comercializare.
9. Unității comerciale/de alimentație publică îi este interzis să acorde/schimbe contravaloarea tichetelor de masă pe suport de hîrtie pe/sub formă de bani.
10. Unității comerciale/de alimentație publică îi este interzisă efectuarea operațiunilor de debitare a tichetelor de masă pe suport electronic în vederea eliberării contravalorii sub formă de bani.
11. La recepționarea tichetului de masă pe suport de hîrtie unitatea comercială/de alimentație publică indică pe verso-ul tichetului data recepționării și valoare utilizată și aplică ștampila prevăzută la pct.39.
12. Tichetele de masă pe suport de hîrtie se păstrează în mașina de casă și control de rând cu bancnotele ce confirmă eliberarea produselor, până la finalizarea zilei de lucru operaționale.
13. Unitatea comercială/de alimentație publică are dreptul să încheie contract cu oricare din operatorii de emitere a tichetelor de masă care dispun de licență.
14. Unitățile comerciale/ de alimentație publică sunt obligate să dispună de ștampilă specială pentru marcarea tichetelor de masă pe suport de hîrtie primite de la cumpărători. Costurile de fabricare/procurare a acestei ștampile sunt suportate de operatori, dacă contractul nu prevede altfel. Această ștampilă trebuie să includă obligatoriu următoarele elemente:
15. IDNO unității comerciale/de alimentație publică
16. Denumirea unității comerciale/de alimentație publică
17. Inscripția „Pentru tichete de masă”

**Capitolul III. Modalitatea de desfășurare a activității de către operatorii tichetelor de masă**

1. Operatorul care dispune de licență este în drept să emită tichete de masă.
2. Operatorul nu are dreptul să refuze încheierea unui contract cu unitatea comercială/de alimentație publică în cazul în care aceasta dă dovadă de respectarea tuturor condițiilor stabilite de legislație. Refuzul încheierii contractului poate fi întemeiat doar în baza neacceptării condițiilor contractuale dintre operator și unitatea comercială/de alimentație publică.
3. Forma tichetului de masă este stabilită de către operator cu includerea elementelor obligatorii stipulate în Legea nr 166 din 21.09.2017.
4. Operatorul este obligat să aducă la cunoștință unităților comerciale/de alimentație publică forma tichetului de masă spre acceptare ca plată sau oricare modificare efectuată asupra tichetului.
5. Operatorul este obligat să asigure siguranța tichetelor de masă spre a nu admite sustragerea(furtul) din momentul imprimării acestora pînă la transmiterea către angajator.
6. Operatul este obligat să nu admită și să contracareze contrafacerea tichetelor de masă prin includerea elementelor de siguranță noi.
7. Operatorul nu are dreptul să refuze rambursarea valorii tichetului de masă pe suport de hîrtie sutras/furat.
8. Operatorul este obligat să publice raportul de audit în urma efectuării procedurii de audit anuale obligatorii de către o companie de audit externă cu prezentarea acestuia, unităților comerciale/de alimentație publică sau altor utilizatori de informație financiară acreditați prin acte normative, la solicitarea acestora.
9. În cazul în care operatorului i-a fost suspendată sau retrasă licența, acesta este obligat să anunțe angajatorii precum și unitățile comerciale/de alimentație publică care au încheiate contracte.
10. În cazul suspendării sau retragerii licenței, operatorul nu este în drept să emită sau să livreze noi tichete de masă.
11. În cazul suspendării sau retragerii licenței, operatorul este obligat să ramburseze valoarea tichetelor către unitățile comerciale/de alimentație publică.
12. În cazul retragerii licenței, operatorul este obligat să dispună retragerea tichetelor disponibile la angajatori, astfel rambursînd în termen de 10 zile de la data retragerii licenței valoarea tichetelor retrase, cît și costurile de imprimare și punere în circulație a acestora.
13. Operatorii licențiați pentru emiterea tichetelor de masă sunt obligați să se înregistreze în calitate de operatori de date cu caracter personal în conformitate cu Legea nr. 133 din 8 iulie 2011 cu privire la protecția datelor cu caracter personal.
14. Operatorul trebuie să asigure ca tichetele de masă pe suport electronic să fie debitate după principiul „primul intrat-primul ieșit” (FIFO – first in, first out).
15. Operatorii în procesul de emitere, utilizare, circulație și administrare a tichetelor de masă pe suport electronic pot utiliza soft-urile și infrastructura deja existentă sau pot dezvolta propriile platforme.
16. Operatorii sunt obligați să dispună de un cont sau subcont deschis la bănci prin care se vor derula sumele care reprezintă încasările și plățile aferent valorii nominale a tichetelor de masă pe suport de hîrtie. Închiderea acestor conturi sau subconturi de plăți se face numai după ce unitatea emitentă face dovadă către instituțiile financiare autorizate că valoarea nominală a tichetelor de masă pe suport hîrtie emise și încasate de operatori a fost decontată integral unităților de alimentație publică.
17. Operatorii au dreptul să contracteze entități procesatoare.
18. Entitățile procesatoare sunt obligate să respecte prevederile regulamentului, Legii nr. 166 din 21.09.2017 cît și alte acte în vigoare.
19. Operatorilor le este interzisă punerea în circulație repetată a tichetelor de masă care deja au parcurs circuitul economic integral, inclusiv a tichetelor de masă retrase. Operatorilor le este interzisă imprimarea tichetelor cu aceeași serie de număr care deja a fost imprimată.
20. Suportul electronic este valabil în condițiile stabilite de operator.
21. Tichetele de masă pe suport electronic nu trebuie să permită efectuarea operațiunilor de depuneri, retrageri sau transferuri efectuate de către deținătorul cardului în vederea beneficierii de resurse financiare sub formă de numerar.
22. Pentru tichetele pe suport electronic, operatorii sunt obligați să asigure ca salariații pot verifica soldul tichetelor de masă disponibile, fără a percepe taxe sau comisioane de la salariat.
23. Operatorii nu sunt în drept să impună angajatorilor alegerea suportului tichetului de masă (suport de hîrtie/suport electronic).

**Capitolul IV. Regimul fiscal al tichetelor de masă**

1. Serviciul Fiscal de Stat este responsabil atât de administrarea, inclusiv, informarea și suportul metodologic de implementare ulterior, cât și controlul asupra respectării legislației fiscale, precum și a legislației cu privire la contribuțiile de asigurări sociale de stat obligatorii şi primele de asigurare obligatorie de asistență medicală.
2. Angajatorului îi este permis spre deducere în scopuri fiscale cheltuielile suportate pentru acordarea tichetelor de masă în valoarea nominală deductibilă stabitilă în Legea nr.166 din 21.09.2017 și în modul stabilit în Codul fiscal.
3. Asupra valorii nominale deductibile în scopuri fiscale a unui tichet de masă nu se aplică contribuţiile de asigurări sociale de stat obligatorii, primele de asigurare obligatorie de asistență medicală (datorate atât de angajat, cît și de angajator), precum și impozit pe venit din salariu.
4. Asupra diferenței pozitive dintre valoarea nominală a tichetului de masă și valoarea nominală deductibilă se aplică calculul contribuţiilor de asigurări sociale de stat obligatorii, a primelor de asigurare obligatorie de asistență medicală (datorate atât de angajat, cît și de angajator) și impozitul pe venit din salariu în regimul general stabilit de legislație.
5. Obligaţia privind plata T.V.A. este calculată, în conformitate cu prevederile legislaţiei în vigoare, pentru plata pentru imprimarea tichetelor de masă (cu excepţia valorii nominale), precum şi pentru plata serviciilor prestate de către operator, conform contractelor încheiate cu angajatorii şi unitățile comerciale/de alimentaţie publică.
6. Serviciile operatorilor de imprimare, distribuire și alte servicii conexe sunt supuse cu TVA conform legislației în vigoare. Baza impozabilă pentru plata TVA reprezintă prețul stabilit între angajator și operator fără valoarea nominal deductibilă.
7. În cazul modificării valorii nominale permise spre deducere în scopuri fiscale în urma indexării acesteia, permisiunea spre a deduce această valoarea începe din data în care intră în vigoare modificarea.
8. În urma indexării, nu se permite spre deducere valoarea nominală a tichetelor de masă distribuite anterior în mărimea sumei indexate.

**Capitolul V. Monitorizarea tichetelor de masă**

1. Serviciul Fiscal de Stat este responsabil de asigurarea monitorizării tichetelor de masă.
2. Operatorii sunt obligați să prezinte Serviciului Fiscal de Stat „Raportul cu privire la tichetele de masă acordate angajatorilor” conform modului stabilit de Ministerul Finanțelor.
3. „Raportul cu privire la tichetele de masă acordate angajatorilor” prezentat în formă electronică trebuie să fie semnat prin semnătură electronică.

**Capitolul VI. Condițiile de acordare a tichetelor de masă de către angajatorii unităților bugetare**

1. Acordarea tichetelor de masă pentru sectorul bugetar se stabilește în limita bugetului alocat.
2. Contractarea operatorilor pentru unitățile bugetare se face în baza achizițiilor publice conform Legii nr. 131 din 03.07.2015 privind achizițiile publice.
3. Mărimea valorii nominale a tichetelor de masă pentru sectorul bugetar nu poate fi mai mare decît valoarea nominală deductibilă stabilită în Legea nr.166 din 21.09.2017 și Codul fiscal.

**Capitolul VII. Dispoziții finale**

1. Evidența tichetelor de masă pe suport de hîrtie se ține la valoarea nominală imprimată pe acestea.
2. Gestionarea tichetelor de masă pe suport de hîrtie se efectuează de persoana sau persoanele împuternicite în scris de către conducătorul unităților angajatoare, a operatorilor, și a unităților de comerciale/de alimentație publică.
3. Evidența tranzacțiilor cu tichete de masă pe suport electronic se realizează de către operatori prin intermediul unui sistem informativ care să permită stocarea datelor în condiție de protecție și siguranță.
4. În cazul oricăror modificări a normelor prezentului regulament tichetele de masă aflate în circulație sunt valabile în continuare pentru perioada pentru care a fost emis.

**Anexa nr.1**

**la Regulamentul**

**cu privire la modul de operare cu tichetele de masă**

**REGISTRUL DE EVIDENȚĂ A TICHETELOR DE MASĂ ELIBERATE SALARIAȚILOR**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.  de ordine | Seria/iile tichetului/lor de masă | Numele și prenumele salariatului | Numărul personal de identitate a salariatului (IDNP) | Data acordării tichetului/lor de masă | Valoarea tichetelor de masă acordată (valoarea nominală x nr. tichetelor) | Nr. de zile lucrătoare din luna precedentă pentru care se acordă tichetele de masă | Forma tichetului de masă (hîrtie/electronic) | Numărul de identificare, unic la nivel de operator, al suportului electronic | Semnătura salariatului |
| col.1 | col.2 | col.3 | col.4 | col.5 | col.6 | col.7 | col.8 | col. 9 | col.10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**Modul de completare a Registrului de evidență a tichetelor de masă eliberate salariaților**

col.1 – se completează numărul de ordine a înregistrării efectuate în registru.

col.2 – se completează cu seria sau diapazonul de serii a tichetului/lor de masă acordat/e salariatului. În cazul în care salariatul primește una sau mai multe tichete cu serii diferite atunci acestea se înregistrează în rînduri separate cu indicarea repetată a numelui salariatului.

col.3 – se completează cu numele prenumele salariatului.

col.4 – se completează cu codul de identificare unic al salariatului.

col.5 – se completează cu data acordării efective a tichetului de masă.

col.6 – se completează cu valoarea totală a tichetelor de masă acordate care se acordă salariatului sub formă de tichete de masă pe suport de hîrtie sau se transferă pe tichetul de masă pe suport electronic.

col.7 – se completează cu numărul de zile pentru care se acordă tichetele de masă. Numărul de zile pentru care se acordă tichete de masă trebuie să corespundă cu zilele lucrătoare din luna precedentă celei pentru care se acordă tichetele de masă.

col.8 – se completează doar cu cuvîntul „hîrtie” în cazul în care tichetul de masă este pe suport de hîrtie și cuvîntul „electronic” în cazul în care valoarea tichetului de masă este transferat pe suport electronic

col.9 – se completează în cazul în care în coloana 8 este indicat „electronic”, astfel în această coloană indicîndu-se numărul de identificare a suportului electronic pe care au fost transferate valoarea tichetelor de masă

col. 10 – se completează cu semnătura salariatului în vederea recepționării tichetelor de masă.